สวัสดีค่ะ รู้สึกแน่นหน้าอกเวลานอนหงายและนอนตะแคงซ้ายค่ะ จะแน่นและหายใจลำบาก ตะแคงขวาไม่ค่อยเป็นค่ะ ซึ่งเป็นมาได้เดือนกว่าๆแล้ว แต่อาการก็มาๆหายๆ บางวันก็สามารถนอนได้เกิดอาการแน่นน้อย หรือไม่เกิดอาการเลยค่ะ
สวัสดีค่ะ การแน่นหน้าอกอาจเกิดจาก-กล้ามเนื้อหรือกระดูกอ่อนที่อกอักเสบ อาจสัมพันธ์กับท่าทาง มึจุดกดเจ็บชัดเจน-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคกรดไหลย้อน อาจมีจุกคอ แน่นและแสบร้อนกลางอก คลื่นไส้-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะกล้ามเนื้อหัวใจขาดเลือดเฉียบพลัน และภาวะหัวใจวาย-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลแนะนำสังเกตอาการและหลีกเลี่ยงการทำท่าทางที่ทำให้แน่นมากขึ้น งดการออกแรงหนัก ไม่นอนทันทีหลังรับประทานอาหารหากมีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก มีไข้สูงร่วมด้วย ควรรีบไปพบแพทย์